Windows 8

Windows 8 bola verzia operačného systému Windows NT, ktorá bola nástupcom Windows 7. Vo Windowse 8 chýbalo tlačidlo štart, ktoré bolo pridané až v aktualizácii na Windows 8.1. Uvedenie finálnej verzie Windows 8 sa konalo v októbri 2012. 
Vydaná bola 32-bitová a 64-bitová verzia pre procesory x86 a verzia pre SoC a ARM procesory (používané v mobilných zariadeniach). 
Viditeľné zmeny boli vo vzhľade, kde bol použitý Ribbon design. Kvôli zmenám v jadre systému bolo riziko nekompatibility ovládačov. Systém bol použiteľný aj na starších stolových počítačoch a notebookoch a taktiež aj na tabletoch s architektúrou ARM.Oficiálne ukončenie podpory Windowsu 8 bolo v roku 2016, zatiaľ čo Windowsu 8.1 končí 10. januára 2023.

Podľa prezentovaných správ, aplikácie napísané pre architektúru X86-64, neboli kompatibilné pre verzie Windows 8 pre architektúru ARM.

Vývojové verzie 
32-bitová Milestone 1, build 7850, postavená dňa 22. septembra 2010, prenikla do BetaArchive, online beta komunity, ktorá skoro prenikla do P2P/torrent sietí dňa 12. apríla 2011. Milestone 1 obsahuje rozhranie ribbon pre Windows Explorer, čítačku dokumentov PDF zvanú Modern Reader, upraveného správcu úloh zvaného Modern Task Manager, a vstavaný základ pre ISO obraz.

32-bitová Milestone 2, build 7927, prenikla na The Pirate Bay dňa 29. augusta 2011 hneď potom, ako uniklo viacero obrázkov na BetaArchive. Funkcie tejto verzie sú takmer rovnaké ako verzie 7955.

32-bitová Milestone 2, build 7955, prenikla do BetaArchive dňa 25. apríla 2011. Medzi funkcie tejto verzie patria nové prihlasovacie okno a nový súborový systém známy ako Protogon. 

64-bit Milestone 3, build 7959, prenikla do BetaArchive dňa 1. mája 2011. Táto verzia je známa ako prvý verejne preniknutý build Windows Server 8, rovnako ako prvý preniknutý 64-bit build.

Milestone 3, build 7971, bola predstavená úzko spolupracujúcim partnerom firmy Microsoft dňa 29. marca 2011 ale bola držaná vo veľkej tajnosti. Avšak, uniklo niekoľko obrázkov.

64-bit Milestone 3, build 7989, prenikla do BetaArchive dňa 18. júna 2011 potom, ako boli odovzdané obrázky deň predtým. SMS funkcia, nová virtuálna klávesnica, nová bootovacia obrazovka, priehľadnosť v základnej téme, geolokačné služby, Hyper-V 3.0 a PowerShell 3.0 boli použité v tomto builde.

Hardvérové požiadavky 
Microsoft vyhlásil, že zobrazenie developer preview pracuje správne na hardvéri vyhovujúcom pre Windows Vista alebo 7.

Referencie

Externé odkazy 
 Previewing 'Windows 8'
 Windows 8 Consumer Preview downloads
 Instalace Windows 7, 8 a Vista (česky)

Zdroj 

Microsoft Windows
Windows NT
Operačné systémy